Ndikimi i përkrahjeve politike në zgjedhjet presidenciale
Rëndësinë që kanë përkrahjet që siguron kandidati si dhe ndikimin që kanë ato tek votuesit
Moti i ftohtë në Klivland të Ohios është thuajse i padurueshëm. Megjithatë, kjo grua shkon derë më derë për të siguruar përkrahje për kandidatin që ka mbështetur sindikata e saj. Fitorja e këtij kandidati është me rëndësi, dhe jo të ftohtët: Profesori i shkencave politike Michael McDonald i Universitetit George Mason thotë se përkrahjet politike ndihmojnë votuesit për të kuptuar më mirë kandidatin: Për më tepër, këto përkrahje mund të pasqyrojnë forcën e kandidatit dhe cilësi të tjera. Për shembull, kandidatja demokrate Hillari Klinton u përpoq të kapërcente paragjykimet që shoqëronin idenë e një gruaje në postin e presidentes, duke siguruar përkrahje nga 30 admiralë dhe gjeneralë në pension. Kandidatët mund të kërkojnë të sigurojnë edhe përkrahjen e figurave të famshme të artit, me shpresën që kjo do t’u japë ekspozim më të madh në media dhe ndoshta edhe më shumë votues. Ophrah Winfrey një sipërmarrëse e sukseshme, drejtuese e një emisioni shumë popullor televiziv ka shprehur mbështetje për kandidatin demokrat Barak Obama: Përkrahje të tilla janë shumë të vyera në fushatat për grumbullim fondesh, siç shpjegon Ben Ginsberg i Universitetit Johns Hopkins: Kandidatët shpesh përpiqen të sigurojnë përkrahjen e rivalëve, të cilët i kanë mundur në zgjedhje paraprake. Një përkrahje e tillë nënkupton më shumë mbështetje nga partia dhe mund të sjellë edhe më shumë votues. Për shembull kandidati republikan Mit Romni pasi u tërhoq nga gara, ia kaloi delegatët që kishte siguruar në garë dhe burimet e fushatës kandidatit McCain. Kandidatët kërkojnë edhe përkrahjen e grupeve që përfaqësojnë interesa të veçanta dhe të sindikatave, pasi përkrahja e tyre shoqërohet me ndihmë në fushatë nga anëtarët e tyre. Pikërisht këtë ndihmë siguroi Senator Obama nga Sindikata Ndërkombëtare e Punonjësve të Shërbimit në Ohio. Zyrari i kësaj sindikate, Anton Famby, shpjegon: Por shumë analistë politikë thonë se këto përkrahje nuk kanë ndonjë ndikim të madh mbi votuesit dhe se faktorët vendimtarë në zgjedhjen e Presidentit janë karakteri dhe pikëpamjet e kandidatit ndaj çështjeve të rëndësishme. //rd//